《似范景山》
宋代·陈著

我辈岂池蛟，飞腾此一交。
天门惊路梗，冰港笑舟胶。
甘甚新薇蕨，依然故草茅。
从今门外事，洗耳学由巢。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。